அந்த வழக்கில் நித்யானந்தா ஆதீனமாக நியமனம் செய்வதற்கு தகுதியுடையவர் அல்ல என அரசு சார்பில் தெரிவிக்கப்பட்டது. இதையடுத்து நித்யானந்தா ஆதீனம் மடத்திலிருந்து வெளியேற்றப்பட்டார். பின்னர், நித்யானந்தா மடத்துக்குள் நுழைய நீதிமன்றம் தடை விதித்தது. இந்தத் தடையை உயர் நீதிமன்றமும் உறுதி செய்தது. இந்நிலையில் நீதிமன்ற உத்தரவுகளை மறைத்து, சட்டத்துக்குப் புறம்பாக நீதிமன்றத்தைத் தவறாகப் பயன்படுத்தி, ஆதீன மடத்தையும் அதன் விலை மதிப்பில்லா சொத்துகளையும் கைப்பற்ற வேண்டும் என எண்ணத்துடன் உயர் நீதிமன்ற கிளையில் ஆதீன மடத்துக்குள் செல்ல போலீஸ் பாதுகாப்புக் கேட்டு வழக்குத் தொடர்ந்துள்ளார்.